Tromsø fortsatt på topp
Tromsø har fremstått som meget solide defensivt. Men etter 344 minutter uten baklengs sprakk det da Ulf-innbytter Fredrik Torsteinbø headet inn reduseringen.- Vi har spilt på oss masse selvtillit i løpet av de siste kampene og første omgang er et fyrverkeri. Vi er gode, selv om vi faller litt ned i andre omgang, sier Tromsø-trener Per Mathias Høgmo til VG Nett etter kampslutt på Alfheim.Tromsø fikk den starten de ønsket seg mot nyopprykkede Sandnes Ulf. Åtte minutter var spilt da lagets tsjekkiske leiesoldat, Zdenek Ondrasek, feide inn 1-0. Keeper Bo Andersen fikk en hånd på ballen, men kunne ikke forhindre at den trillet over målstreken ved stolpen. Det ble ikke noe lettere for Sandnes Ulf da Andersen felte Ondrasek og sørget for straffe til Tromsø. En straffe som Andersen selv mener ikke var straffe i det hele tatt.Straffen satte Thomas Drage i mål, og da var det gått 18 minutter i nord.Enda verre ble det for rogalendingene da backen Vegard Aanestad headet ballen i eget mål etter 37 minutter og Tromsø ledet hele 3-0. Det eneste lyspunktet ble Fredrik Torsteinbøs redusering i andre omgang. TIL har vel gitt bort dobbelt så mange målsjanser i 2. omgang som de syv første omgangene til sammen. - Neste kamp mot Rosenborg blir en indikasjon på hvor gode vi er for øyeblikket, sier Høgmo til VG Nett. Sandnes Ulf hadde ingen sjanser i 1. omgang. Men det ble bedre etter sidebytte da Gilles Ondo sluttet å stå i offside. Han hadde to kjempesjanser i starten av 2. omgang. Den ene tok TIL-keeper Benny Lekström. Den andre gikk i nettveggen.
(Tromsø - Sandnes Ulf 3-1) Tromsø rundspilte Sandnes Ulf i én omgang på Alfheim stadion i kveld - vant komfortabelt - og beholder tabelltoppen i eliteserien.